พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่แขวงอนุสาวรีย์ เขตบางเขน กรุงเทพมหานคร ให้แก่กรุงเทพมหานคร พ.ศ. 2524
ประกาศวันที่ 1981-09-28

content: พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดิน ที่ใช้เพื่อประโยชน์ของแผ่นดินโดยเฉพาะ ในท้องที่ แขวงอนุสาวรีย์ เขตบางเขน กรุงเทพมหานคร ให้แก่กรุงเทพมหานคร พ.ศ. ๒๕๒๔
content: ภูมิพลอดุลยเดช ป.ร. ให้ไว้ ณ วันที่ ๑๕ สิงหาคม พ.ศ. ๒๕๒๔ เป็นปีที่ ๓๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่แขวงอนุสาวรีย์ เขตบางเขน กรุงเทพมหานคร ให้แก่กรุงเทพมหานคร เพื่อแลกเปลี่ยนกับที่ดินของกรุงเทพมหานคร
content: จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่แขวงอนุสาวรีย์ เขตบางเขน กรุงเทพมหานคร ให้แก่กรุงเทพมหานคร พ.ศ. ๒๕๒๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ๑๔๐๙๓ โฉนดที่ ๙๘๘ หมายเลขที่ดินที่ ๑๙ เนื้อที่ประมาณ ๑ ไร่ ๓ งาน ๖๔ ตารางวา ในท้องที่แขวงอนุสาวรีย์ เขตบางเขน กรุงเทพมหานคร
sectionNo: 3
content: ภายในแนวเขตตามแผนที่ท้ายพระราชบัญญัตินี้ให้แก่กรุงเทพมหานคร
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกรุงเทพมหานครประสงค์ที่จะขอแลกเปลี่ยนที่ดินที่นายรัตน์ วิรุฬหกุล ได้บริจาคให้ โฉนดเลขที่ ๑๘๓๓ แขวงอนุสาวรีย์ เขตบางเขน กรุงเทพมหานคร เนื้อที่ประมาณ ๑ ไร่ ๓ งาน ๖๔ ตารางวา
content: กับที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ คือปัจจุบันใช้ในราชการกรมการขนส่งทหารบก แปลงหมายเลขทะเบียนที่ ๑๔๐๙๓ โฉนดที่ ๙๘๘ หมายเลขที่ดินที่ ๑๙ ในท้องที่ดังกล่าว ในจำนวนเนื้อที่เท่ากัน เพื่อขยายบริเวณโรงเรียนไทยนิยมสงเคราะห์ของกรุงเทพมหานคร
content: ตามความประสงค์ของผู้บริจาค จึงจำเป็นต้องตราพระราชบัญญัตินี้